b'\n_START_ARTICLE_\nSpinochlamys\n_START_SECTION_\nUtseende\n_START_PARAGRAPH_\nEn middelsstor, avlang, bronsefarget skarabide. Antennene har 10 ledd._NEWLINE_Kroppen er noe matt metallisk, uten p\xc3\xa5fallende h\xc3\xa5r. Hodet har en litt forlenget, trapesformet "snute". Hannen har p\xc3\xa5fallende store kl\xc3\xb8r p\xc3\xa5 forf\xc3\xb8ttene.\n_START_SECTION_\nLevevis\n_START_PARAGRAPH_\nLarvene lever i jorda av r\xc3\xb8tter, mens de voksne insektene kan finnes gnagende p\xc3\xa5 blader. _NEWLINE_Artene finnes fortrinnsvis i t\xc3\xa5keskog i fjellomr\xc3\xa5der. De voksne billene kommer gjerne til lys.\n_START_SECTION_\nUtbredelse\n_START_PARAGRAPH_\nSlekten er utbredt i Mellom- og det nordlige S\xc3\xb8r-Amerika, med flest arter i Colombia.'